b'\n_START_ARTICLE_\nInstituttet for sammenlignende kulturforskning\n_START_PARAGRAPH_\nInstituttet for sammenlignende kulturforskning (engelsk: The Institute for Comparative Research in Human Culture, Oslo) er en frittst\xc3\xa5ende norsk forskningsinstitusjon. Dets styre blir utsett dels av Det norske Videnskaps-Akademi og dels av de fire universitetene i Norge. I dag finansierer det i hovedsak sin virksomhet ved sitt eget fond, men har ogs\xc3\xa5 noen tilskudd fra Nansenfondet og den norske staten.\n_START_SECTION_\nHistorie\n_START_PARAGRAPH_\nInstituttet ble dannet i 1922 og har som oppgave \xc3\xa5 st\xc3\xb8tte forskning i etnologi og sammenlignende forskning innen fagfeltene spr\xc3\xa5kforskning, folkeminneforskning, religionsforskning, arkeologi og (etnografisk) samfunnsforskning. if\xc3\xb8lge instituttets egen historiebeskrivelse \xc2\xabbekostet [instituttet i mellomkrigstiden] omfattende forskningsprosjekter, arrangerte en rekke internasjonale symposier og utga \xc3\xa5rlig flere sentrale vitenskapelige verk\xc2\xbb. Siden krigen mangler man midler for en s\xc3\xa5 omfattende virksomhet, \xc2\xabp\xc3\xa5 grunn av inflasjonen og mindre offentlige bevilgninger\xc2\xbb.\n_START_SECTION_\nDagens aktivitet\n_START_PARAGRAPH_\nI dag konsentrerer det virksomheten til litteraturutgivelse, og til st\xc3\xb8tte av forskning p\xc3\xa5 prioriterte forskningsomr\xc3\xa5der._NEWLINE_De siste \xc3\xa5rene har instituttet gitt ut publikasjoner innenfor prioriterte omr\xc3\xa5der. Noen av disse er prioriterte forskningsomr\xc3\xa5der. I tillegg har man blant annet st\xc3\xb8ttet forskning om Kamerun og om Oseania \xe2\x80\x93 til dels i samarbeid med Norges forskningsr\xc3\xa5d. Instituttet deler ogs\xc3\xa5 ut noen stipendier.'